Danseparrene træner til en tilklippet version af det stykke musik, som de har ønsket at danse til. Dermed danser de altså til den version af nummeret, som orkesteret spiller live i studiet fredag aften.
Skal noget ændres i musikken i løbet af ugen, foregår dialogen gennem produktionens musikansvarlige. Måske skal der justeres i tempoet, måske ønsker danseparret at få en særlig del af musikstykket med i de 1,5 til 2 minutter, som dansen varer.
Produktionens musikansvarlige og Claes Antonsen har derfor rigtig meget kontakt i løbet af en uge for at være forberedt bedst muligt til liveprogrammet om fredagen.